కలవలపల్లె
కలవలపల్లె, (లేక కలవలపల్లి) పశ్చిమ గోదావరి జిల్లా, చాగల్లు మండలానికి చెందిన గ్రామము..
ఈ గ్రామం ప్రధానంగా వ్యవసాయం మీద ఆధారపడి ఉంది. ఈ ఊరికి వెళ్ళాలంటే నిడదవోలు నుంచి బ్రాహ్మణగూడెం మీదుగా 8 కిలోమీటర్ల దూరం రోడ్డు మార్గాన ప్రయాణించాలి లేదా చాగల్లు నుంచి ఊనగట్ల మీదుగా 7 కిలోమీటర్లు పోవాలి. ఇక్కడి నేల సుమారు 70% గరప నేల (ఎర్ర నేల) . అందుచేత ఇక్కడ ఎక్కువగా జీడిమామిడి, కొబ్బరి, మామిడి మరియు పామాయిల్ పండిస్తారు. మిగిలిన 30% నల్లరేగడి నేల కాబట్టి అంతమేర వరి, చెరకు వగైరా పండిస్తారు . వ్యవసాయం మొత్తంలో 80% బోర్ల మీదే అధారపడి ఉంది.
ఇది మండల కేంద్రమైన చాగల్లు నుండి 8 కి. మీ. దూరం లోను, సమీప పట్టణమైన నిడదవోలు నుండి 8 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1685 ఇళ్లతో, 5984 జనాభాతో 1265 హెక్టార్లలో విస్తరించి ఉంది. గ్రామంలో మగవారి సంఖ్య 2964, ఆడవారి సంఖ్య 3020. షెడ్యూల్డ్ కులాల సంఖ్య 1770 కాగా షెడ్యూల్డ్ తెగల సంఖ్య 16. గ్రామం యొక్క జనగణన లొకేషన్ కోడ్ 588289.పిన్ కోడ్: 534431.
కలవలపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు మూడు, ప్రైవేటు ప్రాథమిక పాఠశాల ఒకటి , ప్రభుత్వ ప్రాథమికోన్నత పాఠశాల ఒకటి ఉన్నాయి. 
2001 జనాభా లెక్కల ప్రకారం, కలవలపల్లి గ్రామంలో 5984 నివసిస్తున్నారు. మొత్తం కుటుంబాలు 1264. లింగ నిష్పత్తి 949:1000 గా ఉంది. 2964 మగ మరియు 3020ఆడ ఉన్నారు. ఈ గ్రామము. మండలంలోనే అతి చిన్న గ్రామము. గ్రామ జనాభా 2011 నాటికి 10, 000 చేరుకుంటుందని అంచనా.
కలవలపల్లె
ఈ గ్రామానికి బస్ షెల్టర్ ఉంది. ఈగ్రామం ప్రధాన రహదారికి దూరంగా ఉండటం వల్ల రవాణా సౌకర్యం పెద్దగా మెరుగు పడలేదు . దగ్గర పట్టణం నిడదవోలు నుంచి మాత్రమే 2, 3 నామ మాత్రపు బస్ సర్వీస్ లు నడుస్తున్నాయి . దీనికి దగ్గరి రైల్వే స్టేషను బ్రాహ్మణగూడెం రైల్వే స్టేషను. ప్రయాణం ఎక్కువగా వ్యక్తి గత 
వాహనాలు, ప్రైవేటు ఆటోల ద్వారా సాగుతుంది.
త్రాగే నీరు కోసం 3 రక్షిత మంచినీటి టాంకులు ఉన్నాయి.
ఈ ఊరిలో 4 చెరువులు కూడా ఉన్నాయి.
గ్రామీణ గ్రంథాలయం, పశువైద్య శాల, 2 కమ్యూనిటీ హాళ్ళు ఉన్నాయి.
శివాలయం మరియు రామాలయం ఉన్నాయి.